Lḥaǧ Ɛmer At Rabaḥ, ul-is yeṣfa d acebḥan am wudem-is yettfeǧǧiǧen d nnur, d bab n lxir, iḥemmel taddart-is ayen din, yettɣaḍ-it lḥal fell-as mi ara d-yili wugur gar imezdaɣ-is, ihellek iman-is fell-as ladɣa mi d-yeḍra lxilaf n ccix n taddart, akka i t-id-yeglem unaggal: « Laxert-is d wul-is yefka-ten i taddart akken tella s lekmal; yegguma ad yeqbel ad tefreq d leṣfuf. Daɣnetta, asmi iwala Tizi tewweḍ am lxezna n lbarud, txus kan tergit n sebba ara ttyesṭerḍqen, dɣa netta yuɣal yettru kan idammen, ad as-tiniḍ amzun fell-as kan netta weḥd-s ara d-yeɣli kra n wayen ara yeḍrun.» sb48.